Môžem použiť ICHTOXYL
Dobrý deň!
Prosím otec ma veľmi opuchnutu nohu,začervenaná je a palivá. Tvoria sa na nej aj male vredy z ktorých vyteká nejaká voda. Môžme natierať ICHTOXYL? Potrebujeme trošku zmierniť aspoň to pálenie
Dobrý deň,
ďakujeme za Vašu otázku.
Ichtoxyl obsahuje štyri liečivá: ichtamol, perboritan sodný, oxid vápenatý, síran draselno-hlinitý. Patrí medzi lieky určené na kožné ochorenia, vhodný je aj na niektoré hnisavé kožné ochorenia. Zvyčajne sa masť nanáša 2-3x denne na postihnuté miesta. Vzhľadom k popisovaným príznakomvšak nemusí byť účinok Ichtoxylu dostačujúci. Preto v prípade, že sa zdravotný stav Vášho otca nezlepší do 3 dní, kontaktujte lekára. Na liečbu kožných rán je často potrebné vizuálne zhodnotenie, aby sa nastavila adekvátna liečba a zabránilo sa rozšíreniu prípadného zápalu do krvi.
Prajem skorú úľavu od ťažkostí.
S pozdravom
PharmDr. Veronika Kiabová